Ɔfã 14 Nnianim Nsɛm | Nea Mmofra Betumi Asua Afi Bible Mu\nTete Kristofo no kaa Ahenni ho asɛmpa kosii asase ano nohoa. Yesu kyerɛɛ wɔn baabi a wɔnkɔka asɛm no, na ɔnam anwonwakwan so ma wotumi kyerɛkyerɛɛ wɔ nkurɔfo kasa mu. Yehowa maa wɔn akokoduru ne tumi a wɔde begyina ɔtaa a emu yɛ den ano.\nYesu maa ɔsomafo Yohane nyaa anisoadehu bi, na ohuu Yehowa anuonyam. Ɔsan nyaa anisoadehu foforo nso. Ohuu sɛ ɔsoro Ahenni no adi Satan so nkonim, na wamma Satan annya tumi bio da. Afei Yohane huu sɛ Yesu redi Hene, na 144,000 no ka ne ho. Yohane san huu sɛ asase nyinaa adan paradise, na nnipa nyinaa de asomdwoe ne baakoyɛ resom Yehowa.\nNNEƐMA TITIRIW A WUBESUA\nSɛ yɛyɛ adwuma a Yehowa de ahyɛ yɛn nsa no a, ɛhyɛ no anuonyam\nHyira wo nkwa so ma Yehowa, na ma onhu sɛ wopɛ sɛ n’Ahenni no di wo so\nMa Yehowa nyɛ w’Adamfo paa\nTumi soronko bɛn na honhom kronkron no de maa wɔn?\nNá asɔfo mpanyimfo a wokum Yesu no pɛ sɛ wɔma asuafo no ka wɔn ano tom. Nanso wɔantumi.\nYesu Paw Saul\nNá Saul tan Kristofo paa, nanso ɔsesae.\nHonhom Kronkron Baa Kornelio So\nAdɛn nti na Onyankopɔn somaa Petro kɔɔ ɔbarima a ɔnyɛ Yudani yi fie?\nƆsomafo Paulo ne ne mfɛfo tutuu akwan kɔkaa asɛmpa no wɔ aman a ɛwɔ akyirikyiri so.\nObi a Ɔhwɛ Afiase Bɛyɛɛ Kristoni\nHonhommɔne, asasewosow, ne sekan fa asɛm yi ho sɛn?\nPaulo ne Timoteo\nMmarima mmienu no boom yɛɛ adwuma mfe pii sɛ nnamfo ne mfɛfo asomfo.\nWɔde Paulo Kɔɔ Roma\nNá akwantu no yɛ hu paa, nanso biribiara antumi ammu ɔsomafo no abam.\nYesu maa Yohane nyaa daakye ho anisoadehu pii.\nYohane Adiyisɛm no ma yehu sɛnea Onyankopɔn Ahenni bɛma nneɛma asesa wɔ asase so.